**Pravo na pristup informacijama**

Pravo na pristup informacijama uređeno je Zakonom o pravu na pristup informacijama („Narodne novine” br. 25/13) kojim se omogućuje i osigurava ostvarivanje Ustavom Republike Hrvatske zajamčenog prava na pristup informacijama, kao i na ponovnu uporabu informacijama fizičkim i pravnim osobama putem otvorenosti i javnosti djelovanja tijela javne vlasti.

Tijela javne vlasti su tijela državne uprave, druga državna tijela, tijela jedinica lokalne i područne (regionalne) samouprave, pravne osobe s javnim ovlastima i druge osobe na koje su prenesene javne ovlasti, pravne osobe koji je osnivač Republika Hrvatska ili jedinica lokalne ili područne (regionalne) samouprave, pravne osobe i druge osobe koje obavljaju javnu službu, pravne osobe koje se u cijelosti financiraju iz državnog proračuna ili iz proračuna jedinca lokalne i područne (regionalne) samouprave, kao i trgovačka društva u kojima Republika Hrvatska i jedinice lokalne i područne (regionalne) samouprave imaju zasebno ili zajedno većinsko vlasništvo.

Pravo na pristup informacijama obuhvaća pravo korisnika na traženje i dobivanje informacije kao i obvezu tijela javne vlasti da omogući pristup zatraženoj informaciji, odnosno da objavljuje informacije sukladno odredbama Zakona.

**Korisnik prava na pristup informacijama** i ponovnu uporabu informacija je svaka domaća ili strana fizička i pravna osoba.

Informacija je svaki podatak koji posjeduje Turistička zajednica grada Pakraca u obliku dokumenta, zapisa, dosjea, registra ili u bilo kojem drugom obliku, neovisno o načinu na koji je prikazana.

Odredbe Zakona **ne primjenjuju** se na:

* stranke u sudskim, upravnim i drugim na zakonu utemeljenim postupcima, kojima je dostupnost informacija iz tih postupaka utvrđena propisom,
* informacije za koje postojim obveza čuvanja tajnosti, sukladno zakonu koji uređuje sigurnosno-obavještajni sustav Republike Hrvatske,
* informacije koje predstavljaju klasificirane informacije čiji su vlasnici međunarodne organizacije ili druge države, te klasificirane informacije tijela javne vlasti koje nastaju ili se razmjenjuju u okviru suradnje s međunarodnim organizacijama ili drugim državama.

**Zahtjev za davanje informacije**   
Tijelo javne vlasti dužno je omogućiti pristup informaciji koju zatraži fizička i pravna osoba.

**Način podnošenja zahtjeva:**

**Poštom:** Turistička zajednica grada Pakraca  
              Hrvatskih velikana 3, Pakrac

**Osoba za kontakt: Gabriela Sabo Seleši**

Telefon: +385 34 411 288   
Email: tz.pakrac@gmail.com

**Pravo na pristup informacijama uređuju opći propisi:**

* [Zakon o pravu na pristup informacijama](http://narodne-novine.nn.hr/clanci/sluzbeni/2013_02_25_403.html) (“Narodne novine” br. 25/13.)
* [Zakon o zaštiti tajnosti osobnih podataka](http://narodne-novine.nn.hr/clanci/sluzbeni/305952.html) („Narodne novine“ br. 103/03)
* [Zakon o tajnosti podataka](http://narodne-novine.nn.hr/clanci/sluzbeni/298918.html) („Narodne novine“ br. 79/07)
* [Pravilnik o ustroju, sadržaju i načinu vođenja službenog Upisnika o ostvarivanju prava na pristup informacijama](http://narodne-novine.nn.hr/clanci/sluzbeni/2004_10_137_2418.html) („Narodne novine“ br. 137/04)